En 31-årig mand døde på stedet torsdag eftermiddag, da han blev kørt ned af en bus. Det skete nær Skibsted ved Skørping klokken omkring klokken 15.30. Det oplyser Henrik Beck, vagtchef ved Nordjyllands Politi. Buschaufføren oversete knallertkøreren, fordi solen stod lavt på himlen. Hun påkørte knallertkøreren bagfra. Der var tre skolebørn i bussen, da ulykken skete. Børnene så ifølge Henrik Beck ikke noget. Børnene blev hurtigt kørt hjem efter ulykken. Den afdøde var fra Terndrup. De pårørende er underrettet.

Referat:
En knallertkører døde på stedet, da han blev påkørt af en bus torsdag eftermiddag.